b'\n_START_ARTICLE_\nIvica Vidovi\xc4\x87 (trener)\n_START_SECTION_\nIgra\xc4\x8dka karijera\n_START_PARAGRAPH_\nKao igra\xc4\x8d, igrao je u sisa\xc4\x8dkim klubovima Segesti i Metalcu, te ne\xc5\xa1to malo u zagreba\xc4\x8dkome Dinamu, ali zbog obveza na fakultetu nije do\xc5\xa1lo do ozbiljnog anga\xc5\xbemana.\n_START_SECTION_\nTrenerska karijera\n_START_PARAGRAPH_\nTrenirao je Segestu dvije sezone u 1. HNL, 1996. i 1997. godine i s njom stigao do zavr\xc5\xa1nice tada\xc5\xa1njeg Inter-toto kupa, prvi i trenuta\xc4\x8dno jedini hrvatski trener koji je igrao zavr\xc5\xa1nicu nekog europskog kupa s klubom iz Hrvatske od njene neovinosti. Trenirao je klub iz sisa\xc4\x8dkog predgra\xc4\x91a Topolovca, NK T\xc5\xa0K Topolovac u 1. HNL u koju ih je i uveo. U drugoj ligi jo\xc5\xa1 je vodio Segestu \xe2\x80\x93 u dva navrata, pore\xc4\x8dki Jadran, Posavinu i ivani\xc4\x87gradskog Nafta\xc5\xa1a._NEWLINE_U 3. HNL vodio je NK Moslavinu, NK Metalca, NK Jadrana, NK Udarnika i Segestu koju je tada i uveo u 2. HNL te Vi\xc5\xa1njana. U 4. HNL vodio je petrinjsku Mladost i sisa\xc4\x8dkog Frankopana. 2011. godine postao je trenerom NK Lekenika a prije dolaska u Lekenik, obna\xc5\xa1ao je du\xc5\xbenost voditelja omladinskog pogona i trenera juniora u sisa\xc4\x8dkoj Segesti, du\xc5\xbenosti kojoj se vratio nakon anga\xc5\xbemana u Lekeniku. Trenuta\xc4\x8dno \xc5\xa1ef je \xc5\xa1kole nogometa u HNK Segesti.\n_START_SECTION_\nNajve\xc4\x87i uspjeh u karijeri\n_START_PARAGRAPH_\nKao trener HNK Segeste vodio je mom\xc4\x8dad 1996. godine u europskom natjecanju zvanim Inter-toto kup. Te godine Segesta je ostvarila svoj najve\xc4\x87i uspjeh pod njegovim vodstvom, igrav\xc5\xa1i u zavr\xc5\xa1nici s danskom mom\xc4\x8dadi Silkeborg IF. U dvije utakmice rezultatima 2:1 doma i 0:1 u gostima nije osvojila naslov zbog lo\xc5\xa1ije razlike pogodaka. Ivica Vidovi\xc4\x87 je vodio HNK Segestu  na putu do zavr\xc5\xa1nice vodio preko renomiranih protivnika Orgryte IS Goteborg, Hapoel Tel-Aviv FC, Stade Rennais FC, FC Luzern, Orebro SK. _NEWLINE_Ovaj uspjeh HNK Segeste je prva i do danas jedina zavr\xc5\xa1nica nekog hrvatskog kluba u nekom od europskih nogometnih klupskih natjecanja, od samostalnosti Republike Hrvatske. Ivicu Vidovi\xc4\x87a ovaj uspjeh svrstava u rang trenera koji su obilje\xc5\xbeili rezultate koji \xc4\x87e ostati u povijesti hrvatskog nogometa.'